ועדת הכספים, כנסת 20, פרוטוקול מספר 768, 2017-07-17 12:10

משה גפני: הצעת חוק סיוע לשדרות וליישובי הנגב המערבי (הוראת שעה) (תיקון מס' 6) (הארכת ההטבות במס לתושבי אזור קו עימות דרומי), התשע"ז–2017.

משה גפני: אני רוצה להגיד לחברי הוועדה, חבר הכנסת חיים ילין משגע לי את השכל שצריך את המועד של יישובי עוטף-עזה, להאריך את ההטבות לעוד שנתיים, ואני השתכנעתי שהוא צודק.

משה גפני: למה הוא צודק?

משה גפני: מכיוון שאם מישהו רוצה לבוא לגור, ואנחנו מעוניינים הרי בכך שאנשים ומשפחות יבואו לגור שם, אז אם מדובר על שנתיים ומאריכים את זה בעוד שנתיים ומאריכים את זה בעוד שנתיים, אין ודאות למי שמבקש לבוא.

משה גפני: לעומת זאת, אם אנחנו מאריכים את זה לשנתיים, כלומר הטבות המס יהיו לארבע שנים, זה כבר פרק זמן מספיק שבן-אדם יכול לקבל החלטה לגבי העניין הזה, וכמובן חיים ילין מוסיף כל הזמן שהחוק הזה יתבטל בעזרת השם כשישרור שלום בארץ.

מיקי רוזנטל: יפרוץ.

מיקי רוזנטל: יפרוץ השלום.

חיים ילין: בינתיים פורצים רק למנהרות.

חיים ילין: בשום מקום אחר לא פורצים.

משה גפני: ולא יישא גוי אל גוי חרב ולא ילמדו עוד מלחמה.

משה גפני: חיים, הבמה לרשותך.

איתן ברושי: הלוואי.

מיקי רוזנטל: וגר זאב עם כבש ונמר עם גדי ירבץ.

מיקי רוזנטל: אם כבר ישעיהו, בואו נקרא עכשיו הכול.

חיים ילין: חבר'ה, קחו את כל ההטבות, תביאו לי את כל מה שאתם אומרים עכשיו.

חיים ילין: אני אומר את זה דוגרי.

חיים ילין: אני מעדיף את המחיר של השקט והשלום, אין לו מחיר בכלל.

חיים ילין: אני מאוד שמח, כבוד היושב-ראש גפני, שאתה לקחת על עצמך את ההובלה של החוק הזה.

חיים ילין: אני גם שמח שבפעם הראשונה כולם בעד, ואני אנסה לנמק.

חיים ילין: החלטת הממשלה שנעשתה בסוף "צוק איתן" – בעצם לא בסוף "צוק איתן", בספטמבר 2014 – היא באה לארבע שנים, כי הממשלה הבינה שארבע שנים זה מספיק זמן לקלוט משפחות שייטמעו בתוך הקהילות וגם יבנו את הבית שלהן.

חיים ילין: אלא מה?

חיים ילין: בתוך החקיקה הזאת הייתה חקיקה פיזית, היא לא הייתה חקיקה של הטבות.

חיים ילין: והטבות, תוך כדי הלחימה בעצם אפשרו להמשיך את הנחות המס והנחות הארנונה לעוד שנתיים וחצי, זאת אומרת עד סוף 2017.

חיים ילין: סוף 2016, סליחה.

חיים ילין: 14', 15' ו-16'.

חיים ילין: החלטת הממשלה הביאה 17'–18', ואנחנו פה מחוקקים עוד שנתיים, בעצם לתת אופק של ארבע שנים, ואני מאוד מקווה ואני אומר לכם את זה בשיא הרצינות, שראשי המועצות וראש העיר שדרות שהייתי אצלו, אתם לא מבינים – מי שלא היה שם לא מבין מה בונים שם.

חיים ילין: שדרות עוד מעט מתקרבת לים.

חיים ילין: מתקרבת לים, זה לא יעזור לכם כלום.

חיים ילין: וחלק מהתוכנית היא בעצם שנותנים מגרשים במחיר אפס, שיש תחנת רכבת, שיש תעשייה מתפתחת, שהמועצות לא מסוגלות אפילו לקלוט כי אין כבר מגרשים, אז זו התוצאה של החלטת ממשלה נכונה, שמי שצריך לבצע אותה, הרשות המקומית, נמצאת שם.

חיים ילין: ופה אנחנו צריכים לתת את ה"פוש" האחרון, את העזרה הזאת.

חיים ילין: אני אומר לכם את זה ואני עומד רק על מס הכנסה, כי לדוגמה הגיעו תושבים, אומרים, חיים, יש רוח גבית, תלך גם על ארנונה.

חיים ילין: אמרתי להם, חבר'ה, אנחנו יודעים מה צריך לעשות, ארנונה היא הטבה של 50%, היא 1,000 שקלים בשנה, 1,500 שקלים בשנה, זה לא מה שיעשיר ולא יהפוך אותם יותר עניים וגם לא אטרקציה שמביאה אנשים.

חיים ילין: בסופו של דבר אנחנו רוצים בעלי עסקים, עסקים חזקים, על כל עשר משפחות בממוצע יש יזם אחד שבא ומביא פרנסה לכל האזור, ואני חושב שברגע שאנחנו מרימים את זה לארבע שנים ומאריכים את זה לארבע שנים, אנחנו נמצאים במקום אחר, ויש פה ברכה של כל תושבי עוטף-עזה לכל הנקלטים וגם של ראשי המועצות וראש העיר שדרות דוידי.

משה גפני: תודה.

משה גפני: יש עוד מישהו שרוצה להתייחס?

משה גפני: אפשר להקריא בבקשה.

<שגית אפיק: "הצעת חוק סיוע לשדרות וליישובי הנגב המערבי (הוראת שעה) (תיקון מס' 6) (הארכת ההטבות במס לתושבי אזור קו עימות דרומי), התשע"ז–2017 למעשה לא צריכים להתייחס ל-2017 כי כאילו היא כבר בחוק.

משה גפני: מי בעד אישור החוק לקריאה שנייה ושלישית, ירים את ידו.

משה גפני: מי נגד?

משה גפני: מי נמנע?

מיקי רוזנטל: יש פה בקשות להסתייגויות דיבור.

משה גפני: בקשות להסתייגות דיבור.

משה גפני: בעד – רוב

משה גפני: נמנעים – אין

משה גפני: הצעת החוק סיוע לשדרות וליישובי הנגב המערבי (הוראת שעה) (תיקון מס' 6) - -

מיקי רוזנטל: לפרוטוקול, אדוני.

מיקי רוזנטל: הצבענו ארבעה מהמחנה הציוני.

מיקי רוזנטל: אני צריך לגרוע את קולי.

מיקי רוזנטל: בטעות זה היה.

משה גפני: - - (הארכת ההטבות במס לתושבי אזור קו עימות דרומי), התשע"ז–2017, אושרה לקריאה שנייה ושלישית והיא תעבור למליאת הכנסת.

משה גפני: תודה רבה, הישיבה נעולה.